ഒന്നര വര്ഷം മുമ്ബ് ഗള്ഫില് നിന്ന് നാട്ടിലെത്തിയ സതീഷിനെ ചില കുടുംബ പ്രശ്നങ്ങള് അലട്ടിയിരുന്നതായി നാട്ടുകാര്: മാനസിക രോഗത്തിന് സ്ഥിരമായി മരുന്ന് കഴിച്ചിരുന്ന സതീശന് കൃത്യം നടത്തും മുമ്ബ് അമ്മയെ വീട്ടില് നിന്ന് ഇറക്കി മുറി പൂട്ടി: ആദ്യം ചിരവ കൊണ്ട് ഒമ്ബത് മാസം പ്രായമുള്ള മകനെ അടിച്ച ശേഷം വെട്ടി, ഭാര്യയെയും ഗുരുതരമായി വെട്ടിപരിക്കേല്പ്പിച്ച സതീശന് സ്വയം കഴുത്ത് മുറിച്ചു കുടിയാന്മലയെ നടുക്കിയ ക്രൂരത കുടിയാന്മലയില് കുഞ്ഞിനെയും ഭാര്യയെയും വെട്ടിയ ശേഷം ആത്മഹത്യ ചെയ്ത ഏരുവേശ് മുയിപ്രയില് സതീശന് 31 മാനസിക രോഗ ലക്ഷണങ്ങള് പ്രകടിപ്പിച്ചിരുന്നതായി ബന്ധുക്കള്. മാനസിക പ്രശ്നങ്ങളെ തുടര്ന്ന് സ്ഥിരമായി സതീശന് മരുന്ന് കഴിച്ചിരുന്നതായി അയല്വാസികള് വ്യക്തമാക്കുന്നു. ഏഴ് വര്ഷം മുമ്ബായിരുന്നു സതീഷും, അഞ്ജുവും വിവാഹിതരായത്. എന്നാല് അടുത്തിടെയായി ചില കുടുംബ പ്രശ്നങ്ങള് ഇവരെ അലട്ടിയിരുന്നതായി നാട്ടുകാര് സൂചിപ്പിച്ചു. സതീശന്റെ അമ്മയും ഇവരോടൊപ്പമാണ് താമസിച്ചിരുന്നത്. കൃത്യം നടക്കും മുമ്ബ് അമ്മയെ വീട്ടില് നിന്ന് ഇറക്കി മുറി പൂട്ടിയതിനു ശേഷമാണ് സതീശന് ഭാര്യയേയും കുഞ്ഞിനേയും വെട്ടിയത്. ഒമ്ബത് മാസം പ്രായമുള്ള മകന് ധ്യാന് ദേവിനെ ആദ്യം ചിരവ കൊണ്ട് അടിച്ചതിനു ശേഷമായിരുന്നു വെട്ടിയത്. ഭാര്യയേയും ഗുരുതരമായി വെട്ടിപരിക്കേല്പ്പിച്ച ശേഷം സതീശന് കഴുത്തു മുറിച്ച് ആത്മഹത്യ ചെയ്യുകയായിരുന്നു. സതീശന്റെ മൃതദേഹം പരിയാരം മെഡിക്കല് കോളജില്.